Bošnjačka zajednica kulture "Preporod" Ilijaš
Bošnjačka zajednica kulture "Preporod"-Općinsko društvo Ilijaš osnovano je 1991. godine. Rad društva je prekinut zbog rata u BiH nakon čega je ponovo reaktiviran 1996. godine. Društvo se bavi afirmacijom kulturnih vrijednosti prvenstveno bošnjačkog naroda kroz organiziranje različitih kulturnih manifestacija, formiranjem sekcija, promocijom književnog stavaralaštva itd. Značajne manifestacije koje ovo društvo organizuje su 7. maj Dan džamija u BiH, "Večer preporoda", "U susret Ramazanu", Dan planete zemlje itd. U sastavu društva djeluju muški hor "Preporod", folklorna sekcija, tamburaški orkestar, eko-sekcija, recitatorska sekcija, novinarska sekcija te veliki broj samostalnih umjetnika kao što su pisci, interpretatori sevdalinke. Od značajnih projekata koji se realiziraju u okviru društva jeste snimanje CD-a sa ilahijama i kasidama u izvedbi hora "Preporod". Od septembra 2009. godine u sastavu ovog društva djeluje i biblioteka "Preporod".